उत्तर प्रदेश के पूर्व मंत्री जावेद इकबाल,और उस्मानी से मिलेंगे सभी तंजीमो के लोग
जमीअतुल मंसूर के प्रोग्राम को लेकर उत्तर महाराष्ट्र के लोगो मे जबरदस्त उत्त्साह
शहादा, नंदूरबार (महाराष्ट्र प्रदेश)। जमीअतुल मंसूर के राष्ट्रीय अध्यक्ष जावेद इकबाल मंसूरी,पूर्व राज्यमंत्री उत्तर प्रदेश सरकार,वरिष्ठ उपाध्यक्ष पूर्व राज्यमंत्री हाजी आर ए उस्मानी के पहली बार शहादा,नंदूरबार,नासिक आदि उत्तर महाराष्ट्र के दौरे को लेकर इलाके के लोगो मे जबरदस्त उत्त्साह देखने को मिल रहा है। जहाँ पहले उत्तर महाराष्ट्र के सिर्फ शहादा, नंदूरबार में सिर्फ एक प्रोग्राम का 21 मई 2023 को सुबह 9बजे से साढ़े 12 बजे दिन तक होटल जैन प्लाजा शहादा, नंदूरबार में जमीअतुल मंसूर महाराष्ट्र के संगठन मंत्री अब्दुल गनी मंसूरी द्वारा मंसूरी ,पिंजारी, नददाफ कांफ्रेंस का आयोजन किया गया था, इस प्रोग्राम की खबर ने उत्तर महाराष्ट्र के लोगो मे जबरदस्त उत्साह पैदा कर दिया।
इन लोगो का मानना था नंदूरबार जिले में पहली बार मंसूरी समाज के ऐसे दो नेता आ रहे है जो उत्तर प्रदेश सरकार में विधायक और मंत्री रह चुके और पूरे भारत मे मंसूरी,पिंजारी,नददाफ बिरादरी को एकजुट करने में लगे है ताकि मंसूरी समाज को पूरे देश मे नई पहचान मिल सके। जमीअतुल मंसूर के राष्ट्रीय अध्यक्ष जावेद इकबाल मंसूरी और राष्ट्रीय वरिष्ठ उपाध्यक्ष हाजी आर ए उस्मानी के शहादा तहसील में आने का समाचार मिलते ही पूरे महाराष्ट्र प्रदेश के जिले के लोग प्रोग्राम मांगने लगे,चुकि हवाई जहाज के वापसी के टिकट हो चुके है इसलिए शहादा, नंदूरबार के अलावा 21 मई को ही शहादा, नंदूरबार का प्रोग्राम खत्म करने के बाद शाम 6 बजे से धुले में भी कांफ्रेंस का आयोजन आसिफ इनायत मंसूरी ने IMA हाल ,जेल रोड धुले में किया है।कांफ्रेस खत्म करने के बाद देर रात जमीअतुल मंसूर के दोनों नेता नासिक पहुँच जायेगे। दूसरे दिन सुबह 12 बजे अल्ताफ मोहम्मद मंसूरी ने साई मुस्कान होटल के कन्फेस हाल में मंसूरी,पिंजारी नददाफ कांफ्रेस का आयोजन किया है।इस प्रोग्राम के बाद नासिक के काम कर रही सभी बड़ी तंजीमो के नेताओ से मुलाकात कर आगे की रणनीति तय करेंगे। इन सभी प्रोग्राम में जमीअतुल मंसूर महाराष्ट्र प्रदेश प्रभारी नजीर मंसूरी,उपाध्यक्ष फिरोज मंसूरी,जमीअतुल मंसूर महाराष्ट्र यूथ विंग के अध्यक्ष अशफ़ाक़ मंसूरी समेत अन्य महाराष्ट्र प्रदेश के नेता शामिल होंगे।
जमीअतुल मंसूर महाराष्ट्र प्रदेश के संगठन मंत्री और शहादा प्रोग्राम के संयोजक अब्दुल गनी मंसूरी, नासिक प्रोगाम के संयोजक अल्ताफ मंसूरी और धुले प्रोग्राम के संयोजक आसिफ इनायत मंसूरी ने बताया कि उत्तर महाराष्ट्र में मंसूरी समाज से राज्यमंत्री रहे जावेद इकबाल मंसूरी और हाजी आर ए उस्मानी पहली बार उत्तर महाराष्ट्र के आ रहे है और लोग उन्हें सुनना चाहते है।अब्दुल गनी ने बताया जमीअतुल मंसूर तंजीम इस समय पूरे भारत वर्ष में मंसूरी समाज की बेहतरी और सभी प्रदेश के मंसूरी,पिंजारी,नददाफ, नूरबाशा आदि जमात के लोगो को जोड़ कर एक नया इतिहास रचा है।जमीअतुल मंसूर के मेहनतों का नतीजा है कि आज हम चाहे कर्नाटक जाए,चाहे बिहार जाए,चाहे दिल्ली,मध्य्प्रदेश, उत्तराखंड, तेलगांना आदि कही जाए,आप को जमीअतुल मंसूर संगठन के लोग मिल जायेंगे। अब्दुल गनी मंसूरी ने बताया कि सभी प्रदेश के लोग जमीअतुल मसूर और जावेद इकबाल और हाजी आर ए उस्मानी के साथ मिलकर काम करना चाहते है।
अब्दुल गनी मंसूरी ने बताया कि शहादा के प्रोग्राम की तैयारी पूरी कर ली गयी गयी है और उत्तर भारत की सभी तंजीमो के प्रमुख लोगो को इसमें आमंत्रित किया गया है। अब्दुल गनी मंसूरी ने सभी लोगो से इस प्रोगाम में शामिल होने की अपील की है।